सनितपुर जिल्ला खुंथायनि बिथोन बादि दिनै थेलामरा बेंखन मावखुलि आरो ढेकियाजुलि बेंखन मावखुलिनि मावख’गिरिया गरुदुबा हरगौरि मन्दिरनि खाथि-खाला ओनसोलाव सोरखारि हा आवग्रिना न’खर लुनानै थानायफोरखौ सिफायनानै होयो । सनितपुर जिल्लानि लेङाइ जिल्ला बेंगिरि अन्तरिपा दैमारिया मिथिहोनाय बादिब्ला गोबां बोसोरनिफ्रायनो आयेन बेरेखायै दखल खालामनानै न-बां लुनानै थनायनि सायाव सोरखारनि बिफानारिआ मिथिसार होबोबाय थानाय जादोंमोन। नाथाय बिथांमोना सोरखारि खावलायनायखौ जेबो खेर-खेरायखैमोन। जायनि थाखाय दिनै बेबादि बोखारस्रांनाय खामानिखौ सोरखारआ मावनो गोनां जादों।